gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Abren dilixencias contra unha xuíza por permitir o uso do galego
Venres, sexta feira, 07 de outubro de 2022
Unha vez que a emisora perdeu un xuízo por despedimento improcedente denunciou a maxistrada alegando que o seu avogado non entendía a lingua.
Redacción - 19:05 03/04/2008
Tags: cope lingua mesa normalización xustiza
A resolución do xulgado do social número 2 de Santiago de Compostela, notificada o 23 de xaneiro, consideraba probado que unha traballadora da COPE fora despedida pola súa opción sexual (casara cunha muller) e pola súa militancia política (pertencía ao BNG), e ordenaba á emisora que a readmitise e lle pagase os salarios pendentes. Segundo denuncia a Mesa pola Normalización Lingüística, foi naquel momento cando os avogados da COPE anunciaron ao xulgado o seu descoñecemento do galego e esixiron a tradución da sentenza.
A demanda presentárase en galego e así se tramitou. Os avogados da Cope responderon á demanda sen se queixaren da lingua empregada, e continuouse o procedemento en galego "con toda normalidade". Finalmente, o día do xuízo, "cada testemuña expresouse na lingua que quixo, e a acta está redactada en galego e en castelán".
Agora, a instancias da demanda dos avogados da COPE, o Consello Xeral do Poder Xudicial (CXPX) abriu unhas dilixencias previas contra a titular do xulgado do social número 2 de Santiago de Compostela, Ana López-Suevos, acusándoada de "sectarismo e partidismo" polos avogados da Cadea COPE por ter permitido a utilización do galego. A emisora aduce que o seu avogado dixéralle á xuíz que o castelán é o único idioma que coñece e que, aínda así, a maxistrada permitiu o uso do galego. López-Suevos négao con rotundidade e xa fixo chegar ao CXPX unha certificación da secretaria xudicial que dá fe de como se desenvolveu o xuízo.
A Mesa pola Normalización Lingüística amosou o seu total apoio e solidariedade coa maxistrada inxustamente investigada e esíxelle ao CXPX "o inmediato arquivo das actuacións que se seguen contra ela a nivel informativo". Así mesmo, a Mesa denuncia o emprego destas queixas como elemento amedrentador dos xuíces e xuízas "que optan libremente por empregar o galego como lingua vehicular do xulgado e que respectan escrupulosamente os dereitos lingüísticos de todos os intervenientes no proceso".
Finalmente, considera a actuación da COPE "tácticas xurídicas burdas e zafias" para disimular o verdadeiro fondo deste asunto: "que os letrados da Cope foron derrotados xustamente nun procedemento xudicial por despedir a unha traballadora por móbiles homófobos e políticos".
Anulado o xuízo a dous cataláns que non puideron usar a súa lingua
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto